કિસાન સંઘના પ્રમુખ દિલીપભાઈ સખિયાના જણાવ્યાનુસાર સરકાર માત્ર મોટી મોટી વાતો કરે છે પણ કાંઈ કામ કરતી નથી. જેને કારણે ખેડુતોની હાલત રોજેરોજ બગડતી જાય છે. ખેડુતોના હિતમાં ઠોસ નિર્ણય લેવાતો નથી. ટેકાના ભાવની જાહેરાત કરે છે. ત્યાં સુધીમાં તો અડધો માલ વેચાઈ ગયો હોય છે. આવું ન બને તે માટે ટેકાના ભાવની જાહેરાત વહેલી તકે કરવી જોઈએ જેથી ખેડુતોને લાભ થાય. આ ઉપરાંત માત્ર રાતે જ વીજ પુરવઠો મળે છે દિવસે મળતો નથી, તેથી ખેડુતો હેરાન થાય છે.